
Datoria totală externă a României a crescut cu aproape 25 de miliarde de euro 
anul trecut, potrivit datelor publicate marţi de Banca Naţională a României (BNR). 


În perioada ianuarie — decembrie 2023, datoria externă totală a crescut cu 24 926 
milioane euro, până la 168 812 milioane euro. În structură: 


+ datoria externă pe termen lung a însumat 121 162 milioane euro la 31 decembrie 
2023 (71,8 la sută din totalul datoriei externe), în creștere cu 22,8 la sută faţă de 31 
decembrie 2022; 


+ datoria externă pe termen scurt a înregistrat la 31 decembrie 2023 nivelul de 47 
650 milioane euro (28,2 la sută din totalul datoriei externe), în creștere cu 5,3 la sută 
față de 31 decembrie 2022. 


Rata serviciului datoriei externe pe termen lung a fost 17,4 la sută în perioada 
ianuarie — decembrie 2023, comparativ cu 17,9 la sută în anul 2022. Gradul de 
acoperire a importurilor de bunuri și servicii la 31 decembrie 2023 a fost de 5,6 luni, 
în comparație cu 4,4 luni la 31 decembrie 2022. 


Gradul de acoperire a datoriei externe pe termen scurt, calculată la valoarea 
reziduală, cu rezervele valutare la BNR la 31 decembrie 2023 a fost de 97,4 la sută, 
comparativ cu 82,4 la sută la 31 decembrie 2022. 


În perioada ianuarie — decembrie 2023 contul curent al balanței de plăţi a înregistrat 
un deficit de 22 694 milioane euro, comparativ cu 26 040 milioane euro în perioada 
ianuarie — decembrie 2022. În structura acestuia, balanţa bunurilor a consemnat un 
deficit mai mic cu 2 990 milioane euro, balanţa serviciilor a înregistrat un excedent 
mai mare cu 204 milioane euro, balanţa veniturilor primare a înregistrat un deficit 
mai mic cu 9 milioane euro, iar balanţa veniturilor secundare a înregistrat un 
excedent mai mare cu 143 milioane euro. 


Investiţiile directe ale nerezidenţilor în România au însumat 6 587 milioane euro 
(comparativ cu 10 039 milioane euro în perioada ianuarie — decembrie 2022), din 
care participaţiile la capital (inclusiv profitul reinvestit net estimat) au însumat 
valoarea netă de 6 548 milioane euro, iar creditele intragrup au înregistrat valoarea 
netă de 39 milioane euro. 

Cimpoi Adrian este absolvent al Universităţii din București. După o perioadă în 

